Árleg skýrsla um Ísland komin út hjá Alþjóðagjaldeyrissjóðnum Árleg skýrsla Alþjóðagjaldeyrissjóðsins um íslenskt efnahagslíf var birt í dag . Sjóðurinn gerir reglubundnar úttektir á efnahagslífi aðildarlanda sinna á grundvelli 4. greinar stofnsáttmálans ( e. Article IV Consultation ) . Samhliða var gefin út sérstök skýrsla um ramma ríkisfjármála ( e. Selected Issues Paper on the Scope for Improving Iceland‘s Fiscal Framework ) . Að þessu sinni voru skýrslurnar ekki ræddar formlega í stjórn sjóðsins , en þess í stað var stjórninni gefið tækifæri á að kalla eftir umræðu ef sérstakt tilefni þætti til . Sendinefnd frá sjóðnum var hér á landi í nóvember síðastliðnum til viðræðna við íslensk stjórnvöld og aðra hagaðila . Skýrslurnar voru birtar á heimasíðu sjóðsins , sjá hér að neðan , ásamt öðru nýlegu efni :